ཀ་དག་རབ་འབྱམས་སྟོང་ཉིད་རིན་པོ་ཆེ།།ཁ་མདོག་བཟང་ངན་བདེ་སྡུག་འཁོར་བའི་ལས།།ག་ནས་ལྟས་ཀྱང་འཇིག་བསླུའི་སྡུག་བསྔལ་རྒྱུ།།ང་བདག་བདེ་སྡུག་འཁོར་བའི་རྒྱ་མཚོ་ཆེ།།ཅ་ཅོའི་ཀུན་རྫོབ་ཆོས་བརྒྱད་བསླུ་བྲིད་མང་།།ཆ་ལུགས་མཛེས་ཀྱང་རང་རྒྱུད་མ་ཐུལ་ན།།ཇ་ཆང་འདོད་ཡོན་ཞེན་ཆགས་གོ་འཁོར་གྱིས།།ཉ་མོ་ལྕགས་ཀྱུས་བཟུང་བཟུང་འཆི་ལ་ཉེ།།ཏ་ཐཱའི་བསྟན་ཞབས་སེམས་བཟང་གཞན་ཕན་སྒྲུབས།།ཐ་མའི་འབྲས་བུ་འགྲོ་དྲུག་བདེ་ལ་བཀོད།།ད་ལྟའི་སྐྱིད་སྡོད་རྨི་ལམ་རྟག་འཛིན་ངོར།།ན་རྒས་འཆི་སྐྱབས་བསླུ་མེད་དཀོན་མཆོག་དྲན།།པ་རུ་རང་སེམས་སྤྲེལ་སྤྱོད་མ་ཐུལ་ན།།ཕ་བརྒྱུད་བླ་མའི་མན་ངག་བདུད་ཀྱི་གཏོར།།བ་གླང་ལ་སོགས་སྡུག་བསྔལ་གྲངས་མེད་སྐྱེས།།མ་རབས་འགོང་པོས་བདག་འཛིན་བསླུས་བསླུས་ཀྱིས།།